RESOLUCIÓN do 20 de xuño de 2012 pola que se conceden subvencións en concorrencia competitiva a proxectos de enerxías renovables con financiamento procedente de fondos comunitarios derivados do Programa operativo Feder-Galicia 2007-2013, incluídos na convocatoria efectuada mediante Resolución do 1 de decembro de 2011 (Diario Oficial de Galicia nº 236, do 13 de decembro).
Instituto Enerxético de Galicia — III. Outras disposicións — 28/06/2012

Antecedentes.
1. Ao abeiro da Resolución do 1 de decembro de 2011 pola que se establecen as bases reguladoras e se anuncia a convocatoria anticipada de subvencións a proxectos de enerxías renovables con financiamento procedente de fondos comunitarios derivados do Programa operativo Feder-Galicia 2007-2013 (en diante, bases reguladoras), solicitáronse subvencións nas seguintes liñas de axudas:
2. Mediante resolucións do 16 e do 24 de abril de 2012 (
Diario Oficial de Galicia
nº 78, do 24 de abril e nº 84, do 3 de maio, respectivamente) efectuouse requirimento de emenda daquelas solicitudes que non reunían os requisitos previstos nos artigos 4 a 6 das bases reguladoras.
3. Unha vez rematado o prazo de emenda procedeuse ao estudo e avaliación dos expedientes por parte da comisión de valoración, seguindo os criterios establecidos no artigo 13 das bases reguladoras e de acordo coa contías máximas de axuda previstas por tipo de actuación no seu anexo I.
Consideracións legais.
1. Segundo o artigo 10 das bases reguladoras, o Departamento de Secretaría e Servizos Xerais do Instituto Enerxético de Galicia será o órgano competente para a instrución do procedemento administrativo de concesión das subvencións, e corresponde ao seu director ditar as diferentes resolucións que deriven del.
2. Neste procedemento só se teñen en conta aqueles feitos, alegacións ou probas aducidos polos propios interesados.
3. No artigo 14.4 das bases reguladoras disponse: «Todas as resolucións serán notificadas de acordo co establecido na Lei 30/1992, do 26 de novembro. Con carácter xeral, non se enviarán notificacións postais e de conformidade co establecido no artigo 59.6 b) da indicada lei, no caso das resolucións de concesión da subvención, poderase substituír a notificación individual pola publicación no
Diario Oficial de Galicia
e na páxina web do Inega (www.inega.es). Nesta publicación especificarase a data da convocatoria, o beneficiario, a cantidade concedida e a finalidade da subvención outorgada. Coa publicación no DOG poderán ser remitidos os beneficiarios a que consulten a información detallada da resolución a través do taboleiro electrónico de anuncios habilitado para estes efectos na páxina web do Inega».
De acordo con todo o anterior, esta dirección
Primeiro. Ordenar a publicación no
Diario Oficial de Galicia
das axudas concedidas con cargo ás aplicacións orzamentarias 08.A2.733A.781.1 / 08.A2.733A.781.5 / 08.A2.733A.781.6 / 08.A2.733A.781.7 / 08.A2.733A.781.8, tal e como figuran no anexo desta resolución.
Segundo. Todos os beneficiarios poderán obter información detallada da súa resolución accedendo ao taboleiro electrónico de dúas formas posibles:
1ª. Acceso pola páxina web do Instituto Enerxético de Galicia www.inega.es na parte dereita da portada, na opción taboleiro electrónico, onde, unha vez que se acceda, se deberá teclear o código electrónico alfanumérico que aparece na esquina inferior esquerda da solicitude.
2ª. Acceso a través do correo electrónico remitido a cada beneficiario, sen necesidade de teclear o código electrónico alfanumérico, pois enlázase directamente co taboleiro de modo que o usuario xa ten á vista os documentos que figuran no arquivo.
Terceiro. En caso de dúbida, dificultades técnicas ou necesidade de máis información, as persoas interesadas poderán dirixirse a esta entidade pública a través dos teléfonos 981 54 15 31 / 981 54 15 30 / 981 54 15 24, do número de fax 981 54 15 15 ou do enderezo de correo electrónico info@inega.es.
Contra a presente resolución, que pon fin á vía administrativa, poderase interpor recurso contencioso-administrativo ante os xulgados do contencioso-administrativo de Santiago de Compostela, no prazo de dous (2) meses a contar desde o día seguinte ao da súa publicación ou notificación, de acordo co previsto nos artigos 8 e 46 da Lei 29/1998, do 13 de xullo, reguladora da xurisdición contencioso-administrativa. Potestativamente, e con carácter previo, pódese interpor recurso administrativo de reposición ante o mesmo órgano que ditou o acto, no prazo dun (1) mes contado do mesmo xeito, tal e como dispoñen os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común.
Todo iso sen prexuízo de calquera outro recurso que se considere oportuno.
Santiago de Compostela, 20 de xuño de 2012
IN421A – Enerxía solar térmica (ST)
IN421B–Enerxía solar fotovoltaica illada (FI)
IN421C–Enerxía solar fotovoltaica conectada á rede (FR)
IN421D–Biomasa (CB)
IN421E–Biogás/gasificación (BG)
IN421F–Instalacións mixtas: solar fotovoltaica e enerxía eólica e/ou enerxía minihidráulica (OT)